《唐韻》息夷切《集韻》《韻會》《正韻》相咨切,音司。《說文》禾也。北道名禾主人曰私主人。 又對公而言謂之私。《書·周官》以公滅私。《詩·小雅》雨我公田,遂及我私。《禮·孔子閒居》天無私覆,地無私載,日月無私照。 又家臣稱私。《儀禮·士相見禮》見於大夫曰:某也,夫子之賤私。《禮·玉藻》士自稱於大夫曰外私。《註》此大夫非己所臣,則稱外私。 又恩私也。《儀禮·燕禮》寡君,君之私也。《註》謂獨受恩厚。《禮·郊特牲》婦餕餘,私之也。《釋名》私,恤也,所恤念也。 又《爾雅·釋親》女子謂姊妹之夫曰私。《詩·衞風》譚公維私。 又天子以下皆曰私。《前漢·張放傳》大官私官。《服虔註》私官,皇后之官。《後漢·百官志》中宮私府令一人。 又姓。漢私匡。 又便也。《左傳·襄十五年》師慧過宋,朝將私焉。《註》謂小便。按《說文》專以禾訓私,而厶自爲部,訓姦衺也。引韓非、倉頡作字,自營爲厶,則私不兼公私義。今經傳公厶字皆作私,不復作厶矣。

说文解字

《卷七》《禾部》 ·私禾也。从禾厶聲。北道名禾主人曰私主人。息夷切

English

private, personal; secret